কাশ্মীরে ভারতীয় বাহিনীর অভিযানে ২ পাকিস্তানি নিহত
ভারত নিয়ন্ত্রিত জম্মু-কাশ্মীরে ভারতীয় বাহিনীর অভিযানের সময় পুলিশের গুলিতে দুই পাকিস্তানি নিহত হয়েছে। এ সময় একজন স্থানীয় বাসিন্দাও গুলিতে মারা যান বলে জানায় পুলিশ।  







সোমবার পুলিশ জানায় নিহত তিনজনই জঙ্গিগোষ্ঠী জইশ-ই-মোহাম্মদের সদস্য। খবর: হিন্দুস্তান টাইমস। এতে বলা হয়




এর আগে রোববার কাশ্মীরের কুলগাম জেলায় তারিগাম এলাকায় স্বাধীনতাকামীদের সঙ্গে বন্দুকযুদ্ধে আমান ঠাকুর নিহত হন। পরে আহত এক সেনা কর্মকর্তা মারা গেছেন। এরপর ভারতীয় নিরাপত্তাকর্মীরা এলাকাটি ঘিরে ফেলে অভিযানে নামেন। তিন থেকে চারজনের একটি দল এ হামলা চালায়।
এ ঘটনার পর থেকে সিআরটিএফ, আরআর এবং জম্মু ও কাশ্মীরের পুলিশ ঘটনাস্থল ঘিরে অপারেশন শুরু করে। এ সময় তিনজন নিহত হওয়ার কথা জানা যায়।  
এদিকে রাজ্য পুলিশের এক বিবৃতিতে জানানো হয়, ওয়ালিন ও নুমান নামের দুইজন পাকিস্তানি সন্ত্রাসীকে হত্যা করেছে। পুলিশের রেকর্ড অনুযায়ী তারা জইশ-ই-মোহাম্মদের শীর্ষ কমান্ডার ছিলেন।      
পুলিশের দাবি, ওই সদস্যরা বেশ কয়েকটি সন্ত্রাসী কর্মকাণ্ডের পরিকল্পনা করছিলো। তাদের বিরুদ্ধে বেশ কয়েকটি মামলা ছিল।’ ঘটনাস্থল থেকে রাইফেলসহ গুলি ও অন্যান্য অস্ত্র উদ্ধার করা হয়।
হিন্দুস্তান টাইমস জানায়,  চলতি বছর কাশ্মীরে পুলিশের অভিযানে এমন ৩৭ জঙ্গি নিহত হয়েছে। এছাড়া প্রাণ হারিয়েছে আট সেনা কর্মকর্তা ও তিন পুলিশ। নিহত হয়েছেন চারজন বেসামরিকও।
প্রসঙ্গত, ১৪ ফেব্রুয়ারি জম্মু-কাশ্মীরের পুলওয়ামায় আত্মঘাতী বোমা হামলায় ভারতীয় আধাসামরিক বাহিনীর ৪৯ জন সদস্য নিহত হয়েছে। এ নিয়ে ভারতজুড়ে পাকিস্তানবিরোধী বিক্ষোভে উত্তাল হয়ে পড়ে। এ হামলার পর থেকে কাশ্মীরিদের ওপর নির্যাতন বেড়ে চলছে।
পুলওয়ামার হামলার পর থেকে মোদি সরকার দেশটির সেনাবাহিনীকে বিদ্রোহীদের বিরুদ্ধে ব্যবস্থা নিতে সব ধরনের ক্ষমতা প্রদান করা হয়।  
এদিকে এ আত্মঘাতী হামলা নিয়ে ভারত ও পাকিস্তানের মধ্যে নতুন করে উত্তেজনা দেখা দেয়। 
১৯৪৭ সাল থেকে দেশ ভাগের পর থেকে কাশ্মীরের একাংশ ভারত সরকার ও অন্য অংশ পাকিস্তান সরকার নিয়ন্ত্রণ করে আসছে। ভারত নিয়ন্ত্রিত কাশ্মীরে এ পর্যন্ত সংঘর্ষে অনেক হতাহতের ঘটনা ঘটেছে।

ভারত নিয়ন্ত্রিত জম্মু-কাশ্মীরে ভারতীয় বাহিনীর অভিযানের সময় পুলিশের গুলিতে দুই পাকিস্তানি নিহত হয়েছে। এ সময় একজন স্থানীয় বাসিন্দাও গুলিতে মারা যান বলে জানায় পুলিশ।